burgasdotpro/wikipedia huggingface dataset:
Goniometria

Goniometria (z gréckeho "gónia" = uhol a "metró" = meranie) je oblasť matematiky, ktorá sa zaoberá goniometrickými funkciami ako sínus, kosínus, tangens a kotangens. Jej súčasťou je tiež trigonometria, ktorá sa venuje praktickému použitiu týchto funkcí pri riešení rôznych úloh o trojuholníkoch.
História goniometrie.
Základy goniometrie položili už Egypťania a Babyloňania. Po Alexandrovej výprave do Ázie prevzali tieto vedomosti spolu s delením kruhu na 360° Gréci. Hlavným bodom záujmu babylonských a gréckych vedcov bol podoobor dnešnej goniometrie, trigonometria, zvlášť trigonometria sférická (trigonometria útvarov na guľovej ploche). Jej priekopníkom sa stal Aristarchos ze Samu, ktorý študoval vzdialenosti Slnka a Mesiaca od Zeme.
Ďalej v budovaní goniometrie pokračovali vedci z Indie a Arábie, ktorí venovali úsilie hlavne kalkulatívnym problémom a aritmetickým algoritmom. Indovia zaviedli funkcie, ktoré sa neskôr ustálili pod menami sínus a kosínus (kosínus znamenal sínus doplnku do 90°).
Dnes používané termíny pre tangens, kotangens, sekans a kosekans sa po prvýkrát objavili až počas 16. a 17. storočia v Európe. V tomto období sa utriedili poznatky a goniometrické funkcie sa začali používať pre opis periodických dejov.
Použitie goniometrie.
V súčasnosti poznatky z goniometrie uplatňuje veľké množstvo oborov, hlavne astronómia, geodézia a satelitné navigačné systémy pre určovanie vzájomných pozícií dvoch bodov (táto technika sa nazýva triangulácia). Goniometriu využíva hudobná teória, akustika, optika, elektronika, biológia, štatistika, lekárska diagnostika (ultrazvuk a tomografia), chémia, kryptológia, seizmológia, oceánografia, meteorológia, fonetika, architektúra, ekonómia, kryštalografia, počítačová grafika a mnoho fyzikálnych vied.
Nelson Goodman

Nelson Goodman (* 7. august 1906, Sommerville, Massachusetts, USA – † 25. november 1998, Needham) bol americký filozof, predstaviteľ analytickej filozofie, profesor filozofie na Harvardovej univerzite.
Gopher

Gopher je jednoduchý nástroj na vyhľadávanie informácií v internete. Jeho rozhranie slúži aj na usporiadanie informácií v internete. Tvorí ho súbor hierarchicky zoradených ponukových zoznamov, pričom každý ponukový zoznam je buď informačným zdrojom, alebo lokalizovaním miesta v Internete. V pozadí vykonáva príkazy telnetu. Gopher beží na mnohých serveroch, ku ktorým je možný prístup pomocou Telnetu. Umožňoval v rámci jedného programu prístup k rôznym typom protokolov a serverov. Nástupom www serverov sa táto služba stala zastaranou a prakticky zanikla.
'Ebdúlla Gorán

'Ebdúlla Gorán (sorání عەبدوڵڵا گۆران; nekurdské varianty mena: Abdalláh/Abd Alláh/Abdulláh Górán, Abd Alláh Solajmán Gorán; * 1904, Halabdža, Irak – † 18. november 1962, As-Sulajmáníja) bol kurdský básnik v Iraku, zakladateľ kurdskej poézie. Písal v dialekte sorání.
Gorazd

Gorazd môže byť:
Predmetový heslár

Predmetový heslár alebo heslár je (obyčajne abecedne radený) zoznam prvkov predmetových hesiel (resp. zoznam heslových menovateľov) použitých pri spracovaní konkrétneho predmetového katalógu či predmetovej kartotéky. Obyčajne zahŕňa aj nepoužité synonymá a kvázisynonymá s vylučovacími (príp. aj pridružovacími) odkazmi. Predmetový heslár je nutná pomôcka katalogizátora, ktorá zabezpečuje jednotnosť, dôslednosť a kontinuitu práce na predmetovom katalógu.
Podobný, ale odlišný je termín tezaurus (myslí sa tezaurus v knihovníckom zmysle). Občas sa však predmetový heslár považuje za (veľmi jednoduchý) podtyp tezauru.
Predmetové heslá resp. ich prvky (v predmetovom heslári alebo inde) môžu byť vecné alebo geografické alebo sa môžu týkať mien osôb alebo sa môžu týkať času alebo sa môžu týkať fyzickej formy dokumentu.
Heslár býva do istej miery formalizovaný, kým v knihovníctve neboli natoľko rozšírené počítače ako dnes, tak sa predmetový heslár v slovenských knižniciach budoval v invertovanej podobe teda nie "slovenská literatúra", ale "literatúra slovenská". Geografický heslár sa prirodzene budoval v neinvertovanej podobe. V súčasnosti sa preferuje prirodzený jazyk.
Heslo

Heslo môže byť:
Gordián III.

Gordián III. alebo Gordian(us) III. (* 20. január 225 – † 11. február 244, Mezopotámia) bol rímsky cisár, synovec Gordiana II. a vnuk Gordiana I. Bojoval proti Gótom a Peržanom. Jeho osobný veliteľ gardy, rodený Arab Philippus, poštval vojsko k vzbure a dal ho zavraždiť.
Karl Friedrich Göschel

Karl Friedrich Göschel (* 1781 – † 1861) bol nemecký filozof, predstaviteľ starohegelovstva.
Hésychazmus

Hésychazmus (iné názvy: hesychazmus, zriedkavo isychazmus; z gr. ἡσυχία – "hésychia" = pokoj) je určujúci smer celej východnej kresťanskej mystiky počnúc neskorobyzantským obdobím, ktorý vznikol v athoskom mníšskom prostredí na prelome 13. storočia a 14. storočia a bol systematizovaný v prvej polovici 14. storočia Gregorom Palamom; preto hesychazmus niekedy stotožňujú s palamizmom; inokedy sa vzhľadom na vplyv a význam hesychazmus stotožňuje dokonca s celou byzantskou mystikou.
Jeho počiatky však siahajú do 4. storočia, kedy sa tento pojem objavuje u sv. Jána Zlatoústeho, Evagria, ako aj u Otcov púšte. V niektorých spisoch tej doby však označenie hesychastov splýva s anachorétmi.
Pomocou psychofyzickej metódy, spájajúcej zvláštnu techniku dychu s vytrvalým opakovaním ustálenej formuly (podobne ako mantra v indických náboženstvách), sa dosahuje dokonalé sústredenie mysle a jej "uvedenie do srdca". Typickým príkladom takejto modlitby je tzv. Ježišova modlitba. Tieto stavy boli sprevádzané svetelnými videniami (alebo zážitkami vnútorného tepla) a medzi atoskými mníchmi postupne prevládlo presvedčenie, že tu ide o nestvorené Božie svetlo, ktoré ožiarilo Krista pri premenení na vrchu Tábor.
Hesychazmus kladie dôraz na zapojenie tela do modlitby, keďže "človek je stvorený, aby sa celou osobou spojil s Kristom – dušou aj telom." Dôležitým pojmom pre hesychazmus je "srdce", ktoré sa chápe ako centrum života človeka, centrum duševných i duchovných síl a schopností. V srdci sa uskutočňuje stretnutie človeka s Bohom. To sa môže uskutočniť len pri vnútornom stíšení a pokoji (ἡσυχία).
Góti

Góti boli východogermánske kmene sídliace pôvodne v južnom Švédsku (dnes Gotland). V 1. storočí sa usadili na dolnej Visle. V 2. storočí založili ríšu v dnešnej južnej Ukrajine a podnikali útoky na Rímsku ríšu, roku 410 obsadili, no nevyplienili Rím, po troch dňoch ho opustili. Pričinili sa o rozpad Rímskej ríše.
V 3. storočí sa presunuli na územie dnešného južného Ruska. V polovici 3. storočia sa rozdelili na Vizigótov (západní) a Ostrogótov (východní). Pod tlakom Hunov a iných kmeňov sa začali v 4. storočí posúvať na západ a usadili sa v Trácii.
Heterogénnosť

Heterogénnosť alebo heterogenita alebo rôznorodosť alebo nesúrodosť alebo nejednoliatosť je nerovnomernosť štruktúry niečoho, nematie rovnakých vlastností v každej svojej časti, zloženosť z častí nerovnakého druhu. Opakom je homogénnosť.
Anagarika Govinda

Anagarika Govinda narodený ako Ernst Lothar Hoffman (* 17. máj 1898, Waldheim, Nemecko – † 14. január 1985, Mill Valley, Kalifornia, USA) bol nemecký filozof, predstaviteľ tantrického budhizmu, jeden zo zakladateľov meditačného hnutia v rámci budhizmu na Západe, prispel k prehĺbenému porozumeniu tibetskej mystiky; v roku 1933 založil rád Árja Maitrea Mandala a na Západ ho priniesol 1952. Je autorom slávnych "Základov tibetskej mystiky".
Grácia

Grácia môže byť:
Grácie môžu byť:
Heteronómia (filozofia)

Heteronómia je životné postavenie osoby, ktorá sa riadi mravnými a etickými zákonmi uloženými zvonka. Je to opak autonómie.
Heterostáza

Heterostáza je spôsobovaná pozitívnou spätnou väzbou.
Graciózny

Graciózny (lat.) je pôvabný, elegantný, nežný, milý, ladný.
Hierarchia hodnôt

Hierarchia hodnôt je usporiadaný systém hodnôt podľa dôležitosti. Určuje najvšeobecnejšie
postoje, životný štýl a morálku každého človeka.
Hierofánia

Hierofánia (gr.) je manifestácia svätosti.
Pozri heslo sakralizácia, najmä kapitolu Posvätné vo fenomenológii náboženstva a "novom humanizme" Mircey Eliada.
Hieroglyf

Hieroglyf môže byť:
Hieroglyfy môže byť:
Grál

Grál môže byť:
Gramatika

Gramatika môže byť:
Bezkontextová gramatika

Bezkontextová gramatika je frázová gramatika, ktorej prepisovacie pravidlá majú tvar "X" → "w", kde "X" je neterminál a "w" je ľubovoľná vetná forma. Názov "bezkontextová" vychádza z toho, že neterminály sa prepisujú bez ohľadu na kontext, v ktorom sa nachádzajú.
Bezkontextovými gramatikami sa veľmi často popisujú bežné programovacie jazyky, hoci tieto sú málokedy bezkontextové (napr. Pascal alebo C). Bezkontextové jazyky však vieme pomerne efektívne parsovať a konštrukcie, ktoré nie sú bezkontextové (napr. deklarácie a používanie premenných) sa ošetrujú zvlášť.
Hierónymos Rodský

Hierónymos R(h)odský alebo Hieronymos R(h)odský bol grécky filozof, predstaviteľ aristotelizmu.
Generatívna gramatika

Generatívna gramatika ("transformačná gramatika, transformačno-generatívna gramatika") je lingvistická koncepcia založená americkým jazykovedcom Chomskym na predpoklade, že konkrétne vety sa produkujú pomocou transformácií abstraktných hĺbkových štruktúr na konkrétne povrchové štruktúry. Generatívna gramatika vykladá jazyk ako systém pravidiel umožňujúcich vytvárať nekonečný počet gramaticky správnych viet. Chomsky chápe svoju generatívnu gramatiku ako opis
kompetencie toho, kto hovorí, čiže znalosť jazyka, ktorú má hovoriaci. Kompetencia hovoriaceho nie je prístupná bezprostrednému pozorovaniu. Chomského generatívna gramatika má mentalistický základ a predstavuje antitézu k antimentalizmu a behaviorizmu napr. Bloomfielda.
Kontextová gramatika

Kontextová gramatika je formálna gramatika "G" = ("N", Σ, "P", "S"), v ktorej sú pravidlá v P tvaru
s "A" ∈ "N" (t. j., "A" je jeden neterminálny symbol) a α a β ∈ ("N" ∪ Σ)* (t. j., α a β sú reťazce neterminálnych a terminálnych symbolov) a γ ∈ ("N" ∪ Σ)+ (t. j., γ je neprázdny reťazec neterminálnych a terminálnych symbolov). Ak sa S nevyskytuje na pravej strane žiadneho pravidla, môže gramatika obsahovať i pravidlo
kde ε značí prázdny reťazec.
Ďalej platí, že dĺžka ľavej strany každého pravidla musí byť menšia alebo rovná dĺžke pravej strany daného pravidla.
Názov "kontextová" je odvodený od faktu, že α a β tvoria kontext, ktorý určuje, či "A" je možné nahradiť γ alebo nie. Týmto sa odlišuje od bezkontextovej gramatiky, kde sa kontext neterminálneho symbolu neberie do úvahy. Formálny jazyk, ktorý je možné opísať kontextovo citlivou gramatikou sa nazýva kontextovo citlivý jazyk.
Koncept kontextovej gramatiky zaviedol Noam Chomsky v 50. rokoch 20. storočia ako spôsob opisu syntaxe prirodzených jazykov, kde je skutočne častým javom, že slovo môže alebo nemusí byť vhodné na danom mieste v závislosti na kontexte.
Hilarius Pictaviensis

Hilarius Pictaviensis alebo Hilarius z Poitiers (* okolo 315 – † 367) bol latinský cirkevný otec, spisovateľ a biskup z Pictavia (dnes Poitiers) v Galii. V rodnom meste bol biskupom od roku 350. 
Spismi sa usiloval o jednotu cirkvi ("Contra Arianos (Proti ariánom)" a i.), za čo bol poslaný do vyhnanstva v Malej Ázii. Tu napísal svoje hlavné dielo o sv. Trojici ("De trinitate", 12 kníh) v ťažko zrozumiteľnom štýle. Po návrate presadil v Galii ortodoxné kresťanstvo.
Pogeneratívna gramatika

Pogeneratívna gramatika je potransformačná gramatika – americká lingvistika 70.80. rokov 20. storočia.
Gramatika (informatika)

Gramatika je množina pravidiel určujúcich, ktoré vety (t. j. postupnosti znakov a hlások) patria do jazyka a ktoré nie.
Univerzálna gramatika

Univerzálna gramatika je gramatika, ktorú tvoria jazykové univerzálie čiže všeobecné jazykové formy. Jazykové univerzálie sú vrodené idey, čiže informácie nezávislé od skúsenosti, tvoriace druhovo špecifický, biologicky determinovaný apriórny systém. Od univerzálnej gramatiky sa odvodzujú všetky špeciálne gramatiky všetkých jazykov. V tom je základ podobnosti všetkých ľudských jazykov. Táto vrodená, genetická informácia umožňuje dieťaťu transformovať univerzálnu gramatiku no špeciálnu gramatiku svojho materského jazyka. Preto sa podľa Chomského dieťa učí svoju materčinu tak ľahko. Má vrodenú schopnosť uskutočniť túto transformáciu na základe jednoduchých jazykových skúseností.
Himatión

Himatión alebo himation (gr.) je plášť z ťažkej látky, ktorý v starovekom Grécku
nosili muži aj ženy.
Gramatológia

Gramatológia je veda o systémoch zápisu a o písme. Termín zaviedol lingvista Ignace Gelb v roku 1952. Zahrnuje typológiu písiem, analýzu ich štruktúrnych vlastností, vzťah medzi písaným a hovoreným jazykom. V širšom zmysle sa do nej zaraďuje aj výskum gramotnosti.
Hínajána

Hínajána (- sanskritský kmeň - písmom dévanagárarí हीनयान - doslova: "malé vozidlo" alebo "malá cesta"; sanskritský nominatív: hínajánam; iné názvy: hínajánový/južný/starší/starý/raný budhizmus, malé vozidlo, malá cesta, malý voz, nekodifikované tvary: hínajánový/južný/starší/starý/raný buddhizmus) je smer budhizmu, ktorý sa rozšíril na juh a juhovýchod od Indie, učenie thérov, čiže starších alebo bezprostredných Budhových žiakov. Jeho kanonickým textom je Pálijský kánon. Doktrinálny konflikt je základnou dimenziou systému. Hlavnými školami hinajány sú théraváda a sarvástiváda.
V systéme hínajány existuje základná dichotómia medzi "chudobnou" a "bohatou" tradíciou, medzi tendenciou antropickou a tendenciou transcedentálnou. Prvá zdôrazňuje ľudskú dimenziu zakladateľa, druhá jeho božskú dimenziu. 
Prvá schizma v budhizme (medzi stháviravádou a mahásanghou) sa odohrala v Pátaliputre na treťom koncile okolo roku 250 pred Kr. Jadrom sporu bola kvalita arhatu, jeho nepoškvrnenosť alebo vystavenosť poškvrneniu.
V južnom budhizme sa pluralistické filozofické systémy pokušali racionálne uchopiť skutočnosť. Teória poznania hínajány je sčasti realistická, sčasti skeptická.
Počítačová gramotnosť

Počítačová gramotnosť je schopnosť nielen písať, ale aj ovládať základné operácie práce na počítači. Jedna zo základných súčastí novodobého vzdelávania každého človeka, nielen počítačového profesionála. Zahrnuje: súbor vedomostí o možnostiach a medziach počítačov a programovania pre počítače; súbor schopností vhodne definovať úlohu a riešiť ju pomocou počítača; súbor návykov nevyhnutných pre obsluhu počítača; súbor pozitivnych postojov, hodnôt a očakávaní súvisiacich s počítačmi.
Hindúkuš

Hindúkuš je horská sústava v Strednej Ázii v Afganistane, Pakistane a sčasti Indii. 
Je dlhá 800 km, najvyšší vrch je Tirič Mír (). Sú tu ľadovce, časté zemetrasenia. Západná časť je nižšia s reliéfom alpského typu; východná časť je plošina so samostatnými ostrými a nedostupnými ľadovcovými štítmi nad 
Žijú tu Afganci, Kafíri a Tadžici.
Antonio Gramsci

Antonio Gramsci (* 23. január 1891, Ales, Taliansko - 27. apríl 1937, Rím) bol navýznamnejší taliansky neo-marxistický filozof 20.storočia. 
Pozornosť venoval hlavne problémom historického materializmu: vzťah medzi základňou a nadstavbou, proletariátom a inteligenciou, osobnosť, ideológia...
Granadský sultanát

Granadský sultanát bol posledný arabský štát v Španielsku 1232 – 1492 s hlavným mestom Granada (sídlo vládnucej dynastie Nasrovcov palác Alhambra). Patrili k nemu aj prístavné mestá Malaga, Almería.
Herman Friedrich Wilhelm Hinrichs

Herman Friedrich Wilhelm Hinrichs (* 22. apríl 1794, Wangerland, Nemecko – † 17. september 1861, Friedrichroda) bol nemecký filozof, predstaviteľ starohegelovstva.
Timofej Nikolajevič Granovskij

Timofej Nikolajevič Granovskij (* 9. marec 1813 – † 4. október 1855) bol ruský historik a sociológ, jeden z najvýznamnejších predstaviteľov západníctva.
Hipparchos z Nikaie

Hipparchos z Nikaie (* 190 pred Kr. – † 120 pred Kr.) je najväčší starogrécky astronóm, zakladateľ vedeckej astronómie založenej na pozorovaní, predchodca Ptolemaiov. Určil vzdialenosť Mesiaca a Slnka od Zeme. Je považovaný za zakladateľa trigonometrie 
Narodil sa v meste Nicea (dnes İznik, Turecko) a pravdepodobne zomrel na ostrove Rodos. Je známe, že ako astronóm pracoval minimálne od 147 pred Kr. do 127 pred Kr. Bol prvý, ktorý vytvoril kvantitatívne a presné modely pohybu Slnka a Mesiaca. Dosiahol to pravdepodobne pozorovaním alebo matematickými technikami od Chaldejcov z Babylonie. Vyriešil aj niekoľko problémov v sférickej trigonometrii. Medzi jeho ďalšie úspechy patrí objavenie zemskej precesie, zostavenie prvého komplexného katalógu hviezd a pravdepodobne aj vynájdenie astrolábu.
John Gray

John Gray (* 28. december 1951, Houston, Texas, USA) je americký vzťahový poradca, prednášajúci a spisovateľ, autor kníh o partnerských vzťahoch.
V roku 1992 vydal knihu "Muži sú z Marsu, ženy sú z Venuše", ktorá sa stala bestsellerom a témou všetkých jeho ďalších kníh a profesionálnych aktivít. 
Venuje sa téme rastu osobnosti, vzťahom medzi mužmi a ženami a ľudskou komunikáciou, i keď nemá žiadne akreditované psychologické ani iné vzdelanie. Napriek tomu je držiteľom čestného doktorátu na Governors State University v Illinois. 
Odborníci ho kritizujú za pseudovedecké názory a za to, že psychologické poznanie obmedzil na súhrn stereotypov. Okrem toho bol obvinený, že si časť myšlienok požičal od autorky Deborah Tannen. V reakcii na to síce priznal určité podobnosti, ale plagiátorstvo poprel a uviedol, že jej knihu ani nečítal.
V slovenčine.
vydavateľstvo IKAR
Grazioso

Grazioso (tal.) je milo, pôvabne, nežne.
Histochémia

Histochémia je veda, ktorá sa zaoberá chemickým dokazovaním látok nachádzajúcich sa v mikroskopických štruktúrach tkanív živočíchov a pletív rastlín mikroskopickou technikou.
Grécizmus

Grécizmus (lat.) je jazykový prvok prevzatý zo starej gréčtiny do iného jazyka, alebo podľa starej gréčtiny v ňom utvorený.
Hudobná história

Hudobná história alebo história hudby je súčasť muzikológie zaoberajúca sa vznikom a vývinom hudby (teda dejinami hudby) alebo hudobnej kultúry.
História hudby je súhrnom týchto hudobnohistorickych disciplín:
Literárna história

Literárna história je disciplína literárnej vedy; história literatúry alebo jej predmet, čiže vývin literatúry. Zaoberá sa umeleckou literatúrou v jej chronologickom vývine od najstarších čias až po súčasnosť.
Názory na dejiny literatúry.
Podľa Veselovského sú dejiny literatúry dejinami spoločenského myslenia, ktoré sa prejavovalo vo filozofii, náboženstve a poézii, a zafixovalo sa pomocou slova. V dejinách poézie preniká nový životný obsah staré obrazy. Dejiny epiteta sú v miniatúre dejinami celého poetického vedomia.
Vlado Gregor

Vlado Gregor (* 1. jún 1958) je slovenský filozof, predstaviteľ kresťanskej filozofie, ktorý hľadá "záchytné body, na ktorých sa stanú svornými, alebo sa aspoň zhodnú, ľudia rozličných názorov a pováh…".
Uverejňuje prevažne v českých a slovenských kresťanských periodikách, ale aj v humoristickom časopise Kocúrkovo. Žije v Bratislave. Má manželku a jedného syna (Peter Gregor).
Historické

Historické je filozofická kategória charakterizujúca dôležité zvláštnosti procesu vývoja. Súvisí s ňou logické. Historické vyjadruje reálny proces vzniku a utvárania objektu, zatiaľ čo logické vzájomný vzťah jeho stránok. Historické a logické sa nachádzajú v dialektickej jednote. Jednota historického a logického sa prejavuje v tom, že historické zahŕňa v sebe logické do tej miery, do akej každý proces vývoja oplýva objektívnou tendenciou vedúcou k určitému výsledku, a v tom, že vzájomný vzťah stránok rozvinutého celku reprodukuje dejiny vzniku tohto celku.
Michal Greguš (filozof)

Michal Greguš (* 1. júl 1793, Pusté Úľany – † 27. september 1838, Bratislava) bol slovenský filozof a pedagóg. Niektorými estetickými názormi bol blízky s Karolom Kuzmánym. v rokoch 1831–1834 bol rektorom Evanjelického kolégia v Prešove.
Peter Greguš

Peter Greguš (* 25. február 1946) je slovenský filozof zaoberajúci sa filozofiou dejín, historik a publicista.
Vyštudoval Filozofickú fakultu UK, Bratislava 1964-1969, študijný odbor filozofia - história. V roku 1969 získal titul PhDr.. Od roku 1980 je kandidát filozofických vied, témou jej práce bola Kantova filozofia dejín. Aktívne prispieval publicistickými článkami, zameranými najmä na históriu, do rôznych novín a časopisov, prevažne ľavicovej orientácie. Spolupracoval s časopisom Parlamentný kuriér, Slovo, Národná obroda a pod. Pôsobil ako vysokoškolský pedagóg na Ekonomickej univerzite v Bratislave, kde sa venoval predovšetkým problematike filozofie. Je autorom, resp. spoluautorom viacerých publikácií učebnicového charakteru, ako aj monografie Utópia a antiutópia.
Histriónstvo

Histriónstvo je neuvedomené hranie a imitovanie výstupov alebo rolí. Pri hystériach skôr pre publikum, pri iných neurózach aj sám pre seba, hrá sa na významného umelca, veľkého filozofa, hrdinu a pod.
Gróf

Gróf je pôvodne titul vysokého kráľovského úradníka vo Franskej ríši, postupne stavovské označenie, dedičný titul šľachtického rodu (šľachtický titul). V hierarchii sa umiestňuje nad vikomtom a pod markízom. Gróf patril k vysokej šľachte. V Uhorsku bol tento titul prvýkrát udelený v roku 1453, kedy kráľ Ladislav Pohrobok vymenoval Jána Huňadyho za dedičného grófa bystrického v Sedmohradsku. V Británii sa grófi stali neskôr earli.
Christina Grofová

Christina Grofová (* 30. december 1941 – † 15. jún 2014) bola americká psychiatrička, manželka Stanislava Grofa, predstaviteľka new age.
Hľadanie

Hľadanie je snaha niečo nájsť, dosiahnuť, zistiť, objavovanie, pátranie; vykonávanie
hľadacej činnosti. Ako príklad hľadania môže slúžiť zdôvodňovanie.
Robert Grosseteste

Robert Grosseteste alebo Robertus Lincolniensis alebo Robertus Grosseteste alebo Robert Greathead (Veľkohlavý) (1175 Stradbrook alebo Stradbroke – † 9. október 1253 Lincoln) bol anglický filozof, biskup lincolnskej diecézy, významný predstaviteľ scholastiky, autor komentárov k novoobjaveným Aristotelovým spisom (najmä Fyzika) a Etika Nikomachova. Mimoriadny význam má jeho pokus matematicky opísať prírodné javy. Grosseteste, známy ako jeden z najučenejších mužov stredoveku, sa považuje za prvého učenca, ktorý spísal kompletný súbor krokov potrebných na uskutočnenie vedeckého experimentu.
Robert Grosseteste bol silne ovplyvnený názormi Augustína z Hippa, Anselma z Canterbury a arabských novoplatonikov.
Externé odkazy.
Thomas E. Woods Jr. Ako katolícka cirkev budovala západnú civilizáciu, Redemptoristi - Slovo medzi nami, 2010, ISBN 978-80-89342-15-0. s. 98-99.
Hľadanie psychoterapeutickej pomoci

Hľadanie psychoterapeutickej pomoci nastáva obyčajne vtedy, keď človek nestačí žiť tak, ako ostatní. Keď má problémy, ktoré sa mu hromadia a ktoré nie je schopný riešiť. Keď sa mu kumulujú neuspokojivé situácie v rodine, v práci. Keď si nerozumie s najbližšími. Keď sa jednoducho medzi tým, čo je, a tým, čo by podľa neho malo byť, prehlbuje priepasť.
Keď táto situácia narastá, nie je to už len pocit nespokojnosti alebo smútku z tejto situácie, ale pribúdajú neprimerané psychické symptómy, stavy únavy nezodpovedajúce záťaži, úzkostné stavy, niekedy pristupuje nespavosť, inokedy podráždenosť a nepokoj atď.
Často sa môžu pridružiť, alebo od začiatku môžu prevládať niektoré telesné ťažkosti, ako stavy neprimeranej dušnosti, búšenie srdca, inokedy to môžu byť tráviace problémy, bolesti žalúdku bez skutočnej organickej poruchy, striedanie hnačiek a zápchy, brušné koliky, chvenie, pocity chladu alebo horúčavy, záchvaty silného potenia a podobne.
Audioslave (album)

Audioslave je prvý štúdiový album americkej hard rockovej skupiny Audioslave, vydaný 19. novembra 2002.
Javorinka (prítok Bielej vody)

Javorinka, hovorili mu "Javorový potok" i "Javorinský potok" (, , ) je tatranská rieka v severnej časti Východných Tatier, je to pravostranný prítok Bielej vody, má dĺžku (pričom úsek tvorí slovensko-poľskú štátnu hranicu) a je tokom IV. rádu. Tečie územím okresu Poprad.
Na hornom toku preteká Zadnou Javorovou dolinou, potom pokračuje Javorovou dolinou. Na dolnom toku preteká Ždiarskou brázdou, kde sa koryto výraznejšie horizontálne vlní a vytvára niekoľko sihotí. Javorinka je vysokohorským tokom so snehovo-dažďovým režimom odtoku. Pri horárni Vojtasová utvorila veľký riečny ostrov (sihoť).
Prameň.
Javorinka má svoj prameň v Žabom plese Javorovom, ktoré nemá viditeľný prítok. 
Smer toku.
Po krátkom povrchovom toku sa stráca vo výške pod skaliskami a znova sa objavuje na povrchu až po vyplynutí zo Zadného rígľového oka vo výške . Potom je už stále viditeľný. Smeruje na sever a od Tatranskej Javoriny severným úpätím Belianskych Tatier pokračuje severovýchodným smerom, potom sa pri Podspádoch obracia na severozápad a južne od Jurgova splynie v s pohraničnou riekou Bialkou. Plocha jeho povodia je
Grupoid

Grupoid je jedna zo základných algebraických štruktúr v abstraktnej algebre. Je to množina spojená s jednou operáciou, ktorá musí byť voči tejto množine uzavretá.
Grupoid je najjednoduchšia štruktúra. Obmedzeniami, či už na operáciu (vyžadovanie jej asociativity, komutativity), prípadne vyžadovaním výskytu určitého (neutrálneho a/alebo inverzného) prvku v množine, sa vytvárajú ďalšie štruktúry ako napríklad pologrupy (grupoidy, ktorých operácia je asociatívna) a grupy (grupoidy s asociatívnou operáciou a zároveň s výskytom neutrálneho a inverzného prvku).
Definícia.
Grupoid je množina "M" vybavená jednou binárnou operáciou ⊙ : "M" × "M" → "M", ktorá zobrazuje každé dva prvky danej množiny na iný prvok. Všeobecný zápis grupoidu je ("M", ⊙), kde "M" je označenie množiny a ⊙ je označenie príslušnej operácie. Operácia musí byť voči množine uzavretá, t. j. musí platiť, že pre každé "a", "b" z "M" výsledok operácie "a" ⊙ "b" taktiež patrí do "M". Matematicky:
Hľadenie na boha

Hľadenie na boha v katolicizme je videnie Boha tvárou v tvár, takého aký je. Je to cieľ putovania človeka tu na zemi.
Asociatívny grupoid

Asociatívny grupoid (alebo Pologrupa) je grupoid s asociatívnou operáciou.
Vlastnosti.
Každá konečná pologrupa obsahuje prvok, ktorý je idempotentný.
Hľadisko

Hľadisko môže byť:
Hlas (zvukový prejav)

 
Hlas je zvukový prejav ľudí a mnohých živočíchov vytváraný hlasovými orgánmi. Je akustickým základom ľudskej reči a spevu. Základný tón vzniká v hrtane rozkmitaním hlasiviek prúdom vzduchu z pľúc, zosilňuje sa sústavou rezonančných dutín v hrudníku a hlave. Podľa Aristotela je to druh zvuku oduševnenej bytosti. Hlas je zvuk, ktorý má nejaký význam a nevzniká prosto tým, že sa vzduch vydychuje, ako keď sa kašle, ale tým, že vzduch, ktorý je v priedušnici, na ňu naráža.
Kmitočtové rozpätie ľudského hlasu je od 64 Hz po 1 024-2 048 Hz.
Romano Guardini

Romano Guardini (* 17. december 1885, Verona, Taliansko – † 1. október 1968, 
Mníchov, Nemecko) bol nemecký filozof talianskeho pôvodu, kňaz , predstaviteľ náboženskej filozofie, katolícky teológ a pedagóg .
Mal veľký vplyv na vedenie katolíckej mládeže a v liturgickom hnutí. Guardini vychádza z úvah o protikladne štruktúrovanom svete živo konkrétneho (Lebendig-Konkreten), keď pristupuje k človeku ako osobe (Person): človeku je podľa Guardiniho daný jedinečný, neopakovateľný život, ktorý sa napĺňa v
stretnutí s transcedentnom.
Guelf

Guelfi boli prívrženci pápežskej strany bojujúcej s cisárskou stranou o moc; protivníci ghibellinov. Guelfom bol napr. Dante Alighieri.
Hlasisti

Hlasisti boli príslušníci národne uvedomelej slovenskej inteligencie, zoskupenej okolo časopisu "Hlas" (vychádzal v rokoch 1898 – 1904) a po jeho zániku okolo časopisov "Slovenský týždenník", "Slovenský obzor", "Slovenský denník" a i. Hlasisti vyžadovali mravnú obrodu slovenskej spoločnosti, aktivizáciu politického, hospodárskeho a kultúrneho života, občianskeho práva a slobody, demokratické reformy správy, súdnictva a verejného života v Uhorsku, česko-slovenskú spoluprácu, vystúpili s kritikou politickej línie a ideológie Slovenskej národnej strany. 
Boli odporcovia zástancov federalizácie Uhorska a tým aj odporcovia začlenenie Slovenska do prípadnej uhorskej federácie.
Ideovým vodcom hlasistov bol Tomáš Garrigue Masaryk. Hlavnými predstaviteľmi boli Vavro Šrobár a Pavel Blaho.
François Guizot

François Pierre Guillaume Guizot (* 4. október 1787, Nîmes, Francúzsko – † 12. september 1874, Saint-Ouen-le-Pin) bol francúzsky historik a liberálny politik, v rokoch 1840 minister zahraničných vecí, 1847 - 1848 predseda vlády, odporca revolúcie 1848.
Hlasitosť

Hlasitosť je subjektívna miera intenzity zvuku.
Guľa (matematika)

Guľa alebo presnejšie uzavretá guľa je množina všetkých bodov euklidovského priestoru, ktorých vzdialenosť od pevného bodu (t.j. od tzv. stredu gule) nie je väčšia ako pevné reálne kladné číslo (t.j. ako tzv. polomer gule). Množina spomínaných bodov, ktorých vzdialenosť od pevného bodu je práve rovná spomínanému pevnému reálnemu kladnému číslu, sa volá guľová plocha (iné názvy: hranica gule, sféra, sférická plocha).Uzavretá guľa je teda inými slovami priestorové teleso "ukončené" guľovou plochou. Otvorená guľa alebo vnútro gule je uzavretá guľa bez guľovej plochy. 
V topológii znamená n-rozmerná guľa (obvykle sa značí formula_1) topologický priestor, ktorý je homeomorfný s n-rozmernou guľou v euklidovskom priestore formula_2. 
Objem a povrch všeobecnej gule v euklidovskom priestore.
N-rozmerná guľa s polomerom r v euklidovskom priestore formula_2 má objem (presnejšie, n-rozmernú Lebesguovu mieru) určený vzorcom
alebo tiež:
kde formula_6 je prirodzené zobecnenie výrazu formula_7 pre nepárne n (pozri Gama funkcia) a n!! je dvojitý faktoriál. Je zaujímavé, že jednotková guľa (t. j. guľa s polomerom jedna) má najväčší objem v dimenzii n=5 a vo vyšších dimenziach sa jej objem limitne blíži k nule.
Povrch n-rozmernej gule tvorí (n-1)-rozmernú sféru (pozri sféra). Veľkosť jej "povrchu" (t. j. jej (n-1)-rozmerný objem, presnejšie, (n-1)-rozmerná Hausdorfova miera) je
alebo
Všeobecne pre n-rozmernú guľu platí:
Vzorce pre 3-rozmernú guľu.
Nasledujúce vzorce popisujú trojrozmernú guľu v formula_11
Pôvod vzorca pre výpočet objemu.
Každodenný vzorec pre výpočet objemu gule, teda formula_12pramení z integrálu 3D priestoru, zahrnujúc priestorové uhly:
1) formula_13
2) formula_14
3) formula_15
4) formula_16
5) formula_17
6) formula_18
Hlasivky

Hlasivky (lat. plicae vocales) sú hlavným fonačným orgánom cicavcov. Sú to zložené útvary v hrtane, skladajúce sa z hlasivkového svalu, ktorým sa pripájajú na krhlovité chrupky a utvárajú hlas. Štrbinu (glottis) medzi hlasivkami ohraničujú aj vnútorné plochy krhlovitých chrupiek. Tieto chrupky ich svojimi pohybmi pri fonácii približujú alebo odďalujú.
Lekársky odbor, ktorý sa zaoberá zdravím hlasiviek a hlasu sa nazýva foniatria.
Uloženie.
Pri pohľade z ústnej dutiny sú hlasivky vidieť hneď za hrtanovou príklopkou, ktorá pri prehĺtaní chráni vstup do hrtanu. Hlasivkové svaly a väzy sa napínajú medzi hlasivkovým výbežkom krhlovitej chrupavky a zadným okrajom štítnej chrupavky.
Popis.
Hlasivkové riasy sú veľmi pružné - samotný hlasivkový výbežok je tvorený elastickou chrupavkou, hlasivkový väz, čo je vlastne zosilnená fibroelastická membrána hrtanu, je tiež z elastických vlákien. Hlasivkový väz slúži ako opora mäkším hlasivkovým riasám, ktoré sú tvorené záhybmi sliznice. Prirodzené napätie väzu tak môže byť ovplyvňované vôľou - ku každému hlasivkovému väzu prilieha priečne pruhovaný hlasivkový sval.
Medzi väzmi sa nachádza hlasivková štrbina (lat. rima glottidis), ktorá má pri dýchaní tvar pretiahnutého, rovnoramenného trojuholníka - pri fonácii však napätie svalu spôsobí, že sa k sebe hlasivkové riasy po celej diaľke priblížia.
Tvorba hlasu.
Pri približovaní hlasivkových rias dôjde k tomu, že pri výdychu do nich vzduch naráža a odpudzuje ich od seba. Vďaka svojej pružnosti sa riasy hneď vracajú do pôvodnej polohy, rozochvievajú sa a spôsobujú pravidelné prerušovanie prúdu vydychovaného zvuku.
Tón hlasu záleží na rezonančnej frekvencii kmitajúcich hlasiviek. U dospelého muža sa táto frekvencia pohybuje okolo 125 Hz, u dospelých žien je asi 210 Hz, u detí cez 300 Hz.
Externé odkazy.
Zatiaľ je frekvencia ľudi 125 Hz,210Hz,300Hz,bude 100Hz,200Hz,400Hz...
Hláska

Hláska je najmenší zvukový prvok reči; hlásky sa delia na samohlásky a spoluhlásky. Hláska je najmenšia komplexná jednotka materiálneho (fonetického) systému jazyka abstrahovaná z lineárneho toku reči ako paralela členenia jazykových foriem na fonémy; fonetická paralela fonémy.
Očná guľa

Očná guľa () je pohyblivý útvar uložený v tvárovej časti lebky v očnici ("orbita") v tukovom tkanive, v ktorom sa otáča pomocou okohybných svalov.
Okom prebieha myslená os, ktorá je spojnicou pozorovaného predmetu s miestom najostrejšieho videnia na sietnici - ústredná jamka ("fovea centralis"). Očná guľa je len približne guľovitá. Predozadný rozmer (cez očnú os) je asi o 1 cm väčší ako transverzálny a vertikálny priemer. 
Stena očnej gule sa skladá z troch vrstiev; vonkajší väzivový obal očnej gule (tunica fibrosa bulbi) tvorí očné bielko a rohovka. Strednú vrstvu, cievnatý obal očnej gule ("tunica vasculosa bulbi"), tvorí cievovka, vráskovec a dúhovka. Vnútornú vrstvu očnej gule ("tunica interna bulbi") tvorí sietnica s tyčinkami a čapíkmi.
V hrote očnice vystupuje z oka zrakový nerv a vstupuje tepna privádzajúca krv pre celé oko, vstupujú tu aj nervy pre ovládanie svalov v oku. Tieto útvary sú uložené v tukovom tkanive. 
Miesto, kde vystupuje z očnej gule zrakový nerv, sa nazýva slepá škvrna. Je bez tyčiniek a čapíkov. 2/3 vnútorného priestoru očnej gule vypĺňa hmota nazývaná sklovec. Na vráskovci je zavesená šošovka.
Slabikotvorná hláska

Slabikotvorná hláska alebo sonanta je hláska v jadre slabiky. Je to hláska (samohláska alebo spoluhláska), ktorá tvorí tú časť slabiky, ktorá má najvyššiu zvučnosť. Zo spoluhlások môžu byť sonantami iba sonóry (v slovenčine konkrétne zo sonór r, ŕ, l a ĺ).
Hláskoslovie

Hláskoslovie podáva výklad o zvukovej stránke reči. Hovorí sa v ňom o tvorení hlások, o ich vlastnostiach, o radení hlások v slovách a o používaní jednotlivých hlások.
Guma

Guma môže byť
Hlava (anatómia)

Hlava je predná časť tela živočíchov, zväčša pohyblivo oddelená od ostatného tela, centrum zmyslových orgánov, začína sa v nej tráviaca sústava a dýchacia sústava.
Stavba ľudskej hlavy.
Hlava je tvorená z 28 samostatných kostí. Tieto kosti dohromady tvoria lebku. Najhornejšiou a zároveň aj najpevnejšiou oblasťou je horná časť lebky nazývaná "kranium" čiže mozgová schránka, v ktorej sa nachádza mozog.
Mimika tváre je zaisťovaná viac ako 30 svalmi, ktoré ľuďom umožňujú vyjadrovať emócie pomocou zmien výrazu tváre (napríklad úsmev či mračenie). Horná časť hlavy je chránená vlasmi, ktoré slúžia ako prirodzená termoregulácia. Priemerná hmotnosť hlavy dospelého človeka je asi 3,6 kilogramu, hlava sa pozdĺž osi chrbtice môže otáčať o uhol asi 150°.
Podľa Platóna je hlava je sídlo rozumovej duše.
Ludwig Gumplowicz

Ludwig Gumplowicz (* 8. marec 1838, Krakov, Poľsko – 19. august 1909, Graz, Rakúsko) bol poľský sociológ a právnik židovského pôvodu, predstaviteľ sociologickej právnej školy, stúpenec organizcizmu a sociálneho darvinizmu.
Zaoberal sa aj teóriou štátu.
Guna

Guna (sans.) je základná zložka pralátky, kvalita kozmickej energie. Rozlišujú sa tri guny:
tamas, radžas a sattva. Ich kombináciou vzniká mnohotvárna (druhotná) príroda.
Hlina

Hlina je zemina s obsahom 3050 % častíc väčších ako 0,01 mm. Hliny sú tvorené prevažne prachovými časticami. V menšom množstve obsahujú piesočnatú a ílovú frakciu. Vznikajú priamym zvetrávaním rôznych hornín a sú často sfarbené hydroxidmi železa do hneda, žlta alebo hrdzavohneda. 
Podľa podmienok vzniku rozoznávame:
Gunpowder

Gunpowder je čínsky zelený čaj vyrobený z mladých čajových listov tmavozelenej farby. List je pevne zvinutý do tvaru perly (granuly). Poskytuje číry nápoj trpkej chuti s jemnou dymovou arómou.
Anton Hlinka

Prof. Anton Hlinka (* 31. október 1926, Valaská Belá – † 26. marec 2011, Trenčín) bol slovenský rímskokatolícky aktivista, významná osobnosť exilu, katolícky kňaz, teológ a filozof, salezián, univerzitný profesor, publicista a prekladateľ.
Životopis.
Sedem tried študoval na gymnáziu v Trnave a oktávu v Galante, kde roku 1948 zmaturoval. Na pokyn svojich saleziánskych predstavených, najmä Ernesta Macáka, emigroval v lete 1951 do Rakúska a o niekoľko mesiacov do Talianska. V roku 1952 prijal kňazskú vysviacku. Absolvoval štúdium teológie, filozofie a psychológie postupne v Turíne, Viedni a v Ríme. V rokoch 1958 až 1967 prednášal filozofiu v seminároch svojho rádu vo Viedni, Kolíne nad Rýnom a v Katánii. V roku 1961 získal v Ríme doktorát filozofie obhajobou práce "Die theologischen Grundlagen der Bildungslehre Theodor Litts", ktorá neskôr vyšla aj tlačou. V rokoch 19671971 pôsobil ako študentský kaplán v Miláne. Následne opustil vedeckú a pedagogickú dráhu a nastúpil do rozhlasu Slobodná Európa na miesto redaktora nábožensko-kultúrnych programov, kde pôsobil až do roku 1990. Neskôr z vlastnej iniciatívy prevzal aj vysielanie v Hlase Ameriky a v Radio Stefanus, v ktorých pôsobil ako dopisovateľ a redaktor až do roku 1990. Hlinka zredigoval vyše 25 kníh pre Slovákov v zahraničí a doma. V roku 1991 sa vrátil na Slovensko a vyvíjal intenzívnu spisovateľskú, publicistickú a kazateľsko-pastoračnú činnosť, pričom hojne využíval rozhlas a televíziu. V auguste 1991 obnovil na Slovensku Slovenskú katolícku akadémiu a bol zvolený za jej rektora. V rámci nej sa organizovali prednáškové kurzy a rozvíjala sa činnosť pre katolícku inteligenciu v odborných sekciách. Spolu s Vladimírom Mečiarom oznamoval z tribúny na Námestí SNP vznik samostatnej Slovenskej republikypo polnoci 1. januára 1993.
Ako vysokoškolský pedagóg sa v roku 1995 habilitoval na docenta na Cyrilometodskej teologickej fakulte UK V Bratislave a v roku 1997 inauguroval v odbore filozofia na profesora filozofie na Filozofickej fakulte UKF v Nitre. V rokoch 19961999 prednášal na Filozofickej fakulte Univerzity sv. Cyrila a Metoda v Trnave. V roku 1997 mu bol prezidentom republiky udelený Rad Andreja Hlinku I. triedy. V roku 2000 vážne ochorel.
Günz

Günz alebo nepresne druhá ľadová doba alebo prvá ľadová doba je glaciál v alpskom zaľadnení. Spadá do obdobia zhruba 620 000 – 1,4 miliónov pred Kr. resp. 620 000 – 1 milión pred Kr. (potom v nordickom systéme zodpovedá pravdepodobne helme + artern + menap), alebo podľa niektorých autorov zodpovedá nordickému elsteru v širšom zmysle (čiže cca 350 000/400 000 pred Kr. –  600 000 pred Kr.).
Definoval ho v roku 1901 Albrecht Penck.
Hluk

Hluk je zvuk s neurčitou výškou, nemajúci stály kmitočet; možno síce niekedy
približne určiť, či znejú vysoko, hlboko alebo v strednej polohe, ale nemôžeme
ich výšku stanoviť tak presne ako pri tónoch, a preto ich ani nemôžeme zahrať
na hudobnom nástroji.
Príklady: praskanie, rana, syčanie, škrípanie, šramot, šum, zvuk činely, zvuk malého bubienka, 
zvuk triangla
Čo môže hluk spôsobovať?
1. Čo môže hluk spôsobovať?
Günz-mindel

Günz-mindel je interglaciál v alpskom zaľadnení, ktorý oddeľoval günz a mindel. Trval od 480/500/600 000 pred Kr. – po cca 620 000 pred Kr. (potom pravdepodobne zodpovedá nordickému voigstedtu, čo je časť kromeru) alebo podľa niektorých autorov 300/320 000 – 350/400 000 pred Kr. (potom zodpovedá nordickému dömnitz + fuhne + holstein).
Hlúposť

Hlúposť je opak múdrosti. Podľa Kanta to je nedostatok súdnosti. Hlúpy človek sa nazýva hlupák.
Terminológia.
Synonymický slovník slovenčiny SAV z roku 2004 uvádza tieto synonymné označenia hlupáka:
Georges Gurvitch

Georges Gurvitch (alebo Jorge Gurvitch, narodený ako Georgij Davidovič Gurvič) (* 11. november 1894, Novorossijsk – † 12. december 1965, Paríž) bol francúzsky sociológ a filozof ruského pôvodu, zakladateľ dialektického hyperempirizmu, výrazne zasahoval do politickej sociológie.
Hmat

Hmat je telesný zmysel, ktorého sídlom je koža. V koži sú umiestnené zhluky zmyslových buniek citlivých na vnímanie dotyku, tlaku, chladu, tepla a bolesti. Pri vnímaní dotyku a tlaku vzniká komplexný hmatový vnem. Informácia sa presunie až do mozgu. Hmatom sa môže rozpoznávať kvalita povrchu predmetu, ich veľkosť, tvar, konzistencia, smer pohybov. V koži sú umiestnené hmatové telieska.
Out of Exile

Out of Exile je druhý štúdiový album americkej hard rockovej skupiny Audioslave, vydaný celosvetovo dňa 23. mája 2005 a o deň neskôr v USA. Skladba „Doesn't Remind Me“ bola v roku 2006 nominovaná na cenu Grammy v kategórii Najlepší hardrockový výkon.
Gýč

Gýč (z nemeckého "Kitsch") je odvodený umelecký prejav súčasnosti a minulosti bez pravých umeleckých hodnôt, využívajúci obľubu určitých námetov a motívov, v podaní tradičnom i módnom. Gýč sa zväčša prejavuje nízkym nárokom na umelecký ako abstraktno-logický úsudok jeho potenciálneho prijímateľa. Všeobecná zrozumiteľnosť alebo citovosť umeleckého diela však ešte nie je príznakom gýču. Podmienkou vzniku gýča je preberanie postupov a myšlienok, ktoré samé o sebe síce majú zmysluplnú históriu, ale zlepené sú dohromady spôsobom, ktorý výslednému dielu nedodáva žiadnu pridanú hodnotu. Gýč postráda jednak schopnosť tradovať pôvodné umelecké prvky a takisto nedokáže vytvárať ani avantgardné umelecké syntézy. 
Od druhej polovice 19. storočia sa za gýč označujú nevkusné diela a predmety v oblasti výtvarného umenia a výraz sa postupne preniesol aj do ostatných umení. V súčasnosti však skôr prevláda konsenzus, že gýč nemusí byť nevyhnutne nevkusný, iba mu chýba hĺbka, (pridaná) umelecká hodnota. Z toho sa následne vyvodzuje, že na gýči nie je nič zlé, pokiaľ je priznaný, transparentný, nevydáva sa za umenie ("každý má svoj obľúbený gýč").
Hmota galaxie

Hmota galaxie sú hviezdy a medzihviezdna hmota, hmloviny a kozmické žiarenie. Hmota galaxie je prevažne v plazmatickom stave, v menšom množstve v stave degenerovaného plynu, v nepatrnom množstve je to neutrálny plyn a úplne zanedbateľné je kvapalné skupenstvo a tuhé skupenstvo (planéty, mesiace, medzihviezdny prach).
Gymnasion

Gymnasion (gr.) bola inštitúcia slúžiaca pre telesnú a neskôr aj duševnú výchovu mužskej mládeže v antickom Grécku. 
Prednášali tu aj filozofovia a presadzovala sa myšlienka kalokagatie – dosiahnutia harmónie telesných a duchovných hodnôt.
V jednom z takýchto gymnázií sa odohráva beseda, ktorú opisuje Platon v dialógu "Laches".
Gymnastika

Gymnastika je všestranný šport telesných cvičení. Rozlišujeme športovú, modernú, akrobatickú, rytmickú a aeróbnu gymnastiku. Ďalšími gymnastickými disciplínami sú tumbling a skoky na trampolíne.
Olympijské športy – športová gymnastika, moderná gymnastika a skoky na trampolíne.
Neolympijské športy – športová akrobacia, gymteam, gymnastický aerobik, estetická skupinová gymnastika.
Hraničné – Fitnes súťažná zostava, akrobatický rock and roll
Moderná gymnastika.
Moderná gymnastika je jeden z mála čisto ženských športov. Jeho hlavnou charakteristickou črtou je cvičenie s náčiním: švihadlo, obruč, lopta, kužele a stuha. Cvičenie gymnastiek je kombinácia akrobacie, tanca a baletu, sprevádzaná zručnosťou s náčiním a maximálnou ohybnosťou v kĺboch dolných aj horných končatín a chrbta. Moderná gymnastika je považovaná za najpôvabnejší šport letných olympijských hier. Po prvýkrát sa predstavuje na olympijských hrách v Los Angeles v roku 1984 súťažou jednotlivkýň. Spoločné skladby sú zaradené do programu OH až od roku 1996.
Vo svete sa objavuje pod názvom rytmická alebo umelecká gymnastika.
Hudobný sprievod pre jednotlivca aj pre spoločnú skladbu (56 gymnastiek) sú inštrumentálne skladby, ktoré môžu v súčasnosti obsahovať aj vokály. Dĺžka skladby pre jednotlivkyne je 1,1530 sek., pre spoločnú skladbu 2,1530 sek.
Súťaží sa v telocvični na koberci s rozmerom 13 x a s výškou stropu minimálne . Gymnastický dres musí byť z nepriehľadného materiálu. Priehľadný materiál môže byť použitý len na rukách, chrbte a dekolte. Dres môže mať malé ozdoby ako napr.: stužky, flitre, ktoré nebránia pohybu. Malé ozdoby vo vlasoch a makeup sú súčasťou súťažného dresu a musia byť charakteristické pre vekové skupiny, práve preto je moderná gymnastika veľmi atraktívny šport nie len pre divákov, ale pre samé pretekárky.
Gynaikeion

Gynaikeion (gr.) je ženská izba, ktorá bývala zvyčajne na prvom poschodí, neďaleko thalamu (manželskej spálne).
Gynekológia

Gynekológia je odbor medicíny, ktorý sa zaoberá prevenciou, diagnostikou a liečením všetkých organických a funkčných porúch reprodukčných orgánov ženy.
Gynocentrizmus

Gynocentrizmus je kultúrna sústredenosť na ženu; prístup k ľudskému umožňujúci vymedzovať ho napríklad korelatívne k vízii gynocentricky myslenej božskej podstaty.
Gynocentrizmus odmieta androcentrizmus.
Velorex

Velorex bol motomobil, prvotne určený pre telesne postihnutých. Majiteľ Velorexu musel byť invalid a na nákup vozidielka musel mať odporúčanie od Zväzu invalidov. Poháňal ho klasický motor používaný v motocykloch Jawa a montovali sa tri rôzne kubatúry – 175, 250 alebo 350 cm³. Mal tri kolesá – dve vpredu a jedno vzadu, všetky brzdené. Karoséria bola plátená alebo koženková natiahnutá na rúrkovom ráme. Velorex bol dvojmiestny. Vážil asi 350 kg. Existovali rôzne verzie riadenia – klasické, ručné aj pravostranné, podľa telesného postihnutia vodiča. Riadená náprava bola predná. Prevodovka bola štvorstupňová. Prvé vyrobené vozidielka sa nazývali Oskar, neskôr sa názov zmenil na Velorex.
Filmová tvorba.
Velorex sa preslávil aj tým, že ho používal hlavný hrdina z populárneho česko-slovenského filmu "Vrchní, prchni!"
Jules Chaix-Ruy

Jules Chaix-Ruy (* 7. november 1896, Avignon, Francúzsko - † 11. apríl 1986, Nice) bol francúzsky filozof, predstaviteľ spiritualistickej ontológie vychádzajúci z Augustína. 
Ukázal, že nie je možné uniknúť z napätia našej existencie, ani z multiplicity a delenia pri prežívaní času. Hoci pamäťou sa nám podarí sprítomniť minulosť, takéto pretrvávanie minulého by vôbec nebolo možné, keby nebol základ jednoty trvania v Božom bytí. Sled nadčasových sprítomňujúcich "vytrhnutí" z toku času vedie k rytmu našej existencie, akoby ním prehovorilo pulzovanie samotného
nášho bytia, svedčiaceho o našej ontologickej pozitivite a negativite. V tomto pulzovaní sa spájajú dve tajomstvá nášho personálneho bytia - jeho subsistencia s jeho radikálnou nepostačiteľnosťou.
V roku 1970 dostal literárnu Cenu Georgesa Dupaua.
Frankovský potok

Frankovský potok je potok v Zamagurí, je to pravostranný prítok Osturnianskeho potoka s dĺžkou 7,5 km. 
Pramení pod hlavným hrebeňom Spišskej Magury, v podcelku Repisko, na východných stráňach vrchu Magurka () v nadmorskej výške okolo . Tečie na sever oblúkom vypnutým k východu. 
Preteká obcami Malá Franková a Veľká Franková. Do Osturnianskeho potoka ústi za obcou Veľká Franková v Osturnianskej brázde v nadmorskej výške okolo . Sprava priberá Šodlakovský potok a Furmanec.
Chan Jü

Chan Jü (, ; * 768† 824) bol čínsky filozof, praotec novokonfuciovstva, považovaný za obroditeľa a najväčšieho majstra čínskej prózy.
Odmietal budhizmus a taoizmus, či vo všeobecnosti akékoľvek cudzie učenia, ktoré obviňoval z podvracania verejnej morálky. Koniec života strávil vo vyhnanstve, kam ho poslal cisár Sien-cung (dynastia Tchang).
Pokojová hmotnosť

Pokojová hmotnosť je podľa fyziky hmotnosť telesa v systéme, ktorý je v pokoji voči tomuto telesu.
Chaos (filozofia)

Chaos (, z ) je neusporiadaný stav vecí.
Pôvodne ide o pojem z gréckej mytológie, pozri Chaos (staroveké Grécko). Význam chaosu ako neurčitosti, neusporiadanosti pochádza od stoikov.
V židovsko-kresťanskej tradícii je chaos neurčitý a prázdny stav Zeme pred tvorivým zásahom Boha.
Hnev

Hnev je silná afektívna reakcia na urážku, frustráciu a pod.; krátkodobejší než hostilita. Prejavy hnevu najčastejšie narušujú vzťahy medzi ľuďmi. Nakoniec môžu viesť k izolácii a bolestnej osamelosti. Aj keď prejavy hnevu majú často svoj dôvod, sú väčšinou prehnané a neprimerané situácii, ktorá ju vyvolala.
Opakom hnevu je mierumilovnosť.
Náboženstvo a hnev.
Kresťanstvo.
Z hľadiska náboženského býva odsudzovaný ako hriech, napr. katolícka náuka ho považuje za jeden zo siedmich hlavných hriechov. Môže byť hnev proti ostatným, ak ide o vraždu, alebo hnev obrátený proti vlastnej osobe, keď ide o samovraždu. V obidvoch formách je to cirkvou odsúdený čin, pretože trest musí byť ponechaný na Boha.
Hnevlivosť

Hnevlivosť je jedna z nerestí, ktorá spočíva v tom, že človek je zlostný, nahnevaný,
prísny, nevľúdny, popudlivý, prchký.
Hniezdo galaxií

Hniezdo galaxií je skupina galaxií, ktorých je niekoľko a ktoré sú rozložené tak blízko, že sa
môžu jedna druhej dotýkať. Pozorujú sa medzi nimi silné interakcie (interagujúce galaxie).
Chápanie

Chápanie je rekonštitúcia (znovuvytvorenie) zmyslu niečoho (slova, textu, diania, činu a pod.) vo vedomí človeka. Fenomén chápania je predmetom skúmania napríklad hermeneutiky.
Chápanie niečoho je rekreácia jeho zmyslu vo vedomí človeka.